നിങ്ങള്ക്ക് തലയ്ക്ക് വെളിവില്ലേ? ക്ഷേത്ര ദര്ശനത്തിനിടെ വിവാഹമോചനത്തെ കുറിച്ച് ചോദിച്ച മാധ്യമപ്രവര്ത്തകന് മറുപടിയുമായി സാമന്ത Entertainment തെന്നിന്ത്യന് താരനായിക സാമന്തയും നടന് നാഗചൈതന്യയും വിവാഹമോചനത്തിന് ഒരുങ്ങുകയാണെന്നുള്ള തരത്തില് വാര്ത്തകള് പ്രചരിച്ചിരുന്നു. ഇരുവരും വിവാഹമോചിതരാവുമോ ഇല്ലയോ എന്ന തരത്തില് ചില മാധ്യമങ്ങള് ചര്ച്ചകളും നടത്തിയിരുന്നു. ഇപ്പോളിതാ ക്ഷേത്ര ദര്ശനത്തിനെത്തിയ സാമന്തയോട് വിവാഹമോചനത്തെ കുറിച്ച് ചോദിച്ച മാധ്യമ പ്രവര്ത്തകന് രൂക്ഷ മറുപടി നല്കിയിരിക്കുകയാണ് താരം. തലയ്ക്ക് വെളിവില്ലെ എന്നായിരുന്നു വിവാഹമോചനത്തെ കുറിച്ച് ചോദിച്ച മാധ്യമപ്രവര്ത്തകനോട് താരത്തിന്റെ മറുപടി. ഞാന് അമ്ബലത്തിലാണ്, നിങ്ങള്ക്ക് തലയ്ക്ക് വെളിവില്ലേ? എന്നായിരുന്നു സാമന്ത പ്രതികരിച്ചത്. തിരുമല ക്ഷേത്രത്തില് സന്ദര്ശനം നടത്തി പുറത്തിറങ്ങവെയായിരുന്നു മാധ്യമപ്രവര്ത്തകന് വിവാഹമോചനവാര്ത്ത സംബന്ധിച്ച് താരത്തോട് പ്രതികരണം തേടിയത്. 2017ലായിരുന്നു സാമന്തയും അക്കിനേനി നാഗചൈതന്യയും തമ്മിലുള്ള വിവാഹം. ഈയിടെ തന്റെ സോഷ്യല് മീഡിയ അക്കൗണ്ടുകളില് നിന്നും സാമന്ത നാഗചൈതന്യയുടെ കുടുംബപ്പേരായ അക്കിനേനി എന്നത് ഒഴിവാക്കിയതോടെയായിരുന്നു വിവാഹമോചനം സംബന്ധിച്ച അഭ്യൂഹങ്ങള് പുറത്തുവന്നത്. English Summary : samantha snaps when asked about her separation rumours from naga chaitanya during spiritual visit